
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός χερσαίας ζώνης περιοχής Αγίου Νικολάου Παρ. Διστό¬ 
μου Νομού Βοιωτίας. 1 

Αναγκαστική απαλ/ση ακινήτων για την κατασκευή της επαρχια¬ 
κής οδού Καλαμωτού - Ν. Απολλωνίας, Ν. Θεσ/νίκης. 2 

Ανάκληση αναγκαστικής απαλλοτρίωσης ακινήτου στην Κοινότητα 
Ροζενά Κορινθίας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του μύλου που βρίσκεται στην κοι¬ 


νότητα Φάρσα (ν. Κεφαλληνίας) ιδιοκτησίας Μαριάννας Βαλλια- 
νάτου και καθορισμός ειδικών όρων και περιορισμών δόμησης». . 4 
Τροποποίηση του ρυμοτομικού σχεδίου πόλης στην Καλαμίτσα Κα¬ 
βάλας Ο.Τ. 184, 223α, 209, 213 και 226. 5 


Συμπλήρωση της Τ.Π. 4876/13.7.88 απόφαση του Νομάρχη Φθι¬ 
ώτιδας που δημοσιεύθηκε στο ΦΕΚ 536Δ'/27.7.88. 6 

Κατηγοριοποίηση και καθορισμός όρων και περιορισμών δόμησης 
στους οικισμούς Καματερό (Τσισκιανά), Αρχοντικό και Μου- 
στάκο της Κοινότητας Βοθιανών της επαρχίας Σέλινου του Νο¬ 
μού Χανιών. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α.Τ.Τ. 5037/4251 (1) 

Καθορισμός χερσαίας ζώνης περιοχής Αγίου Νικολάου Παρ. Διστόμου 
Νομού Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τον Α.Ν. 2344/40 «Περί αιγιαλού και παραλίας» και ειδικότερα 
τα άρθρα 15, 16, 17 «περί καθορισμού χερσαίας ζώνης». 

2. Τις υπ’ αριθ. 12379/16.1.80 (ΦΕΚ 20Α) και 5262/22.4.88 
απόφασεώς μας, με τις οποίες καθορίσθηκαν τα όρια του Αιγιαλού και 
Παραλίας στην περιοχή Αγίου Νικολάου Παρ. Διστόμου Νομού Βοιω¬ 
τίας. 

3. Την υπ’ αριθ. Γ. 39/28709/5.10.72 Εγκύκλιο της Δ/νσης Λι¬ 
μενικών Έργων Γ4 του τ. Υπουργείου Δημοσ. Έργων. 

4. Την υπ’ αριθ. 9/1.6.88 πράξη της Λιμενικής Επιτροπής Αντίκυ- 
ρας που προτείνει χερσαία ζώνη της περιοχής του θέματος την χαρα¬ 
χθείσα στο επισυναπτόμενο τοπογραφικό διάγραμμα του Πολ. Μηχ/ 
κού Β. Παπαβασιλείου. 

' 5. Την υπ’ αριθ. Δ4α/3/131/φ.7/Μ/15.7.88 σύμφωνη γνώμη επί 
ςου θέματος της Δ/νσης Α4α της Γεν. Γραμμ. Δημ. Έργων. 

6. Την υπ’ αριθ. 1359/5445/491/88/6.9.88 σύμφωνη γνώμη 
ης Δ/νσης Α2 - ΤΤΒ του Γεν. Επιτ. Ναυτικού, αποφασίζομε: 


1. Καθορίζομε Χερσαία Ζώνη Λιμένος στην περιοχή Αγ. Νικολάου 
Παραλίας Διστόμου Ν. Βοιωτίας, όπως αυτή έχει χαραχθεί με πράσινη 
πολυγωνική γραμμή από την Λιμενική Επιτροπή Αντίκυρας, επί του το- 
πογραφικού διαγράμματος του Πολιτικού Μηχ/κού Βασ. Παπαβασι- 
λείου του Ιουνίου 1986. 

2. Την δημοσίευση της παρούσας απόφασης και του διαγράμματος 
που την συνοδεύει στην Εφημερίδα της Κυβέρνησης σύμφωνα με τις 
διατάξεις του άρθρου 13 του Ν. 1078/1983. 

Λιβαδειά, 28 Σεπτεμβρίου 1988 

Ο Νομάρχης 
Θ. ΜΕΤΑΞΑΣ 

ΠΡΑΞΗ 9η ΤΟΤ ΕΤΟΥΣ 1988 

Στην Αντίκυρα σήμερα την Ιην του μηνός Ιουνίου του έτους 1988 
ημέρα της εβδομάδος Τετάρτη και ώρα 18.30, η Λιμενική Επιτροπή 
Αντίκυρας αποτελουμένη από: 

1. Σωτηρίου Ιωάννη, πρόεδρο. 

2. Σινογεώργο Ανδρέα, αντιπρόεδρο. 

3. Κουρούβανη Κων/νο, μέλος. 

4. Σωτηρίου Ιωάννη, κοινοτικό αντιπρόσωπο. 

5. Μπούγαλη Παναγιώτη, γραμματέα,συνήλθε σε τακτική συνε¬ 
δρίαση στο εδώ γραφείο του Λιμενικού Ταμείου Αντίκυρας, ύστερα από 
πρόσκληση του προέδρου αυτής για να συζητήσει το αναφερόμενο στην 
πρόσκληση θέμα: 

Περί καθορισμού χερσαίας ζώνης στην περιοχή Άγιος Νικόλαος Παρ. 
Διστόμου Νομού Βοιωτίας. 

Αφού η Επιτροπή βρέθηκε σε απαρτία ο Πρόεδρος εξέθεσε τα εξής: 

Σύμφωνα με την εγκύκλιο Γ39/28709/5.10.1972 του Υπουρ¬ 
γείου Δημοσίων Έργων - Δ/νση Λιμενικών Έργων - Τμήμα Γ - 4, σε 
συνδυασμό με την παράγραφο 1 του άρθρου 15 του Α.Ν. 2344/1940 
και με βάση το αναγκαίο του καθορισμού της χερσαίας ζώνης στην πε¬ 
ριοχή Άγιος Νικόλαος, σας παρουσιάζω σήμερα το τοπογραφικό διά¬ 
γραμμα της περιοχής, που συντάχθηκε άπό τον Πολ/κό Μηχ/κό Βασί¬ 
λειο Παπαβασιλείου, ελέχθηκε από τον πολ/κό Μηχ/κό Παν. Φιλοσο- 
φόπουλο ΔΤΥ, και θεωρήθηκε από τον Δ/ντή Τ.Υ.Ν. Βοιωτίας υπό κλί¬ 
μακα 1:500 στο οποίο πρέπει να χαράξουμε με συνεχή πράσινη γραμμή 
τα επιθυμητά όρια της χερσαίας ζώνης ακολουθώντας πιστά και επα¬ 
κριβώς την εγκύκλιο Γ39/26709/72. 

Η ΛΙΜΕΝΙΚΗ ΕΠΙΤΡΟΠΗ αφού άκουσε προσεκτικά τα όσα είπε ο 
Πρόεδρος εισηγήθηκε και έλαβε υπ' όψιν της τα εξής: 

1. Το αναγκαίο του καθορισμού της χερσαίας ζώνης. 

2. Την εγκύκλιο Γ39/28709/5.10.72. 

3. Την παρ. 1 του άρθρου 15 του ΑΝ 2344/40. 

4. Το υπό του προέδρου παρουσιασθέν τοπογραφικό διάγραμμα 
πάνω στο οποίο μελέτησε τις παρούσες και τις μελλοντικές ανάγκες της 
περιοχής, χάραξε με συνεχή πολυγωνική πράσινη γραμμή, τα κατ’ αυ¬ 
τήν επιθυμητά όρια της χερσαίας ζώνης. 

Η χερσαία ζώνη καθορίζεται από τα σταθερά σημεία και Ια, 2α, 3α, 
4α, 5α, 6α, 7α, όπως φαίνονται στο τοπογραφικό διάγραμμα, που συ- 
. μπίπτουν με τα αντίστοιχα της οριογραμμής της παραλίας που καθορί¬ 
σθηκε για μεν το 14α με την αριθ. 12379/16,1.80 (ΦΕΚ 204) από- 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΤΕΤΑΡΤΟ) 


φάση για δε τα υπόλοιπα με την αριθ. 5262/22.4.88 απόφαση Νο¬ 
μάρχη Βοιωτίας. 

ΠΑΡΑΤΗΡΗΣΕΙΣ ΓΗΣ ΛΙΜΕΝΙΚΗΣ ΕΠΙΤΡΟΠΗΣ ΣΧΕΤΙΚΕΣ 
ΜΕ ΤΗΝ ΧΑΡΑΞΗ ΤΗΣ ΟΡΙΟΓΡΑΜΜΗΣ ΤΗΣ ΧΕΡΣΑΙΑΣ ΖΩ¬ 
ΝΗΣ. 

1. Μέσα στη χαροιχθείσα χερσαία ζώνη, δεν περιλαμβάνεται κανένα 
κτήμα, ιδιοκτησίας ιδιώτη ή άλλου που να χρειάζεται αποζημίωση. 

2. α) Την χαραχθείσα στο συνημμένο σχετικό τοπογραφικό διά¬ 
γραμμα, οριογραμμή του αιγιαλού με ερυθρά συνεχή πολυγωνική 
γραμμή 1, 2, 3, 4, 5, 6, 7, της οποίας οι κορυφές εξασφαλίζονται από 
παρακείμενα σταθερά σημεία. 

β) Την οριογραμμή της παραλίας με κίτρινη συνεχή πολυγωνική 
γραμμή Ια, 2α, 3α, 4α, 5α, 6α, 7α, της οποίας οι κορυφές εξασφαλίζο¬ 
νται από παρακείμενα σταθερά σημεία, όπως φαίνονται στον πίνακα 


•εξασφάλισης που είναι πάνω στο τοπογραφικό. 

Η ΛΙΜΕΝΙΚΗ ΕΠΙΤΡΟΠΗ 

Συζήτησε διαλογικά το όλο θέμα και αφού έλαβε υπ’ όψιν της τις κεί¬ 
μενες διατάξεις των νόμων Εγκρίνει την χαραχθείσα ζώνη στην περιοχή 
Άγιος Νικόλαος, Παρ. Διστόμου, Νομού Βοιωτίας και όλα τα μέλη 
υπέγραψαν το συνημμένο τοπογραφικό διάγραμμα, και το παρών βι¬ 
βλίο πράξεων της Λιμενικής Επιτροπής Αντίκυρας. 

Ο ΠΡΟΕΔΡΟΣ 
ΣΩΤΗΡΙΟΥ ΙΩΑΝΝΗΣ 
ΤΑ ΜΕΛΗ 

1. ΣΙΝΟΓΕΩΡΓΟΣ Α. 

2. ΚΟΥΡΟΥΒΑΝΗΣ Κ. 

3. ΣΩΤΗΡΙΟΥ I. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 943 (2) 

Αναγκαστική απαλ/ση ακινήτων για την κατασκευή της επαρχιακής 
οδού Καλαμωτού - Ν. Απολλωνίας, Ν. Θεσ/νίκης. 

0 ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών απαλ/ 
σεων» σε συνδυασμό με τις διατάξεις του Β. Δ/τος 139/1971 «περί της 
αρμοδιότητος των Νομαρχών προς κήρυξιν αναγκαστικών απαλ/ 
σεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων. 

3. Τις διατάξεις του άρθρου 1 του Ν. 653/77 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λ.π. όπως 
συμπληρώθηκαν με τις παραγρ. 9 και 10 του άρθρου 62 του Ν. 947/ 
1979 και την παρ. 4 του άρθρου 9 του Ν. 960/1979 για την εκτέλεση 
των οποίων εκδόθηκε το ΠΔ 929/79. 

4. Την ΤΤ 1559/29.4.83 απόφαση τμήματος Μελετών Δ/νσης Τε¬ 
χνικών Υπηρεσιών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιοας 
ωφέλειας, εκτάσεων συνολικού εμβαδού 11.482,35μ 2 για την κατα¬ 
σκευή της επαρχιακής οδού Καλαμωτού - Ν. Απολλωνίας χθ0+000 
μέχρι 11+000 που φαίνεται στο από 28.4.83 και με κλίμακα 1:1000 
κτηματολογικό διάγραμμα και τον αντίστοιχο πίνακα που έχουν εγκρι- 
θεί από τον Προϊστάμενο της Δ.Τ.Υ.Ν.Θ. Κων/νο Ζάμπογλου. Στην 
έκταση που απαλλοτριώνεται προβάλλουν δικαιώματα κυριότητος οι 1) 
Αθανάσιος Αρβανιτίδης, 2) Χρήστος Κουρίδης, 3) Βασίλειος Μυλωνάς 
κ.λ.π. 

Η απαλλοτρίωση κηρύσσεται υπέρ του Δημοσίου και με δαπάνη 1) 
του Νομαρχιακού Ταμείου και 2) των παρόδιων ιδιοκτητών που ωφε¬ 
λούνται με τις προϋποθέσεις του Νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 16 Σεπτεμβρίου 1988 
Ο Νομάρχης 

ΓΙΑΝΝΗΣ ΣΑΛΑΒΑΝΟΣ 

-♦- 

Αριθ. (3) 

Ανάκληση αναγκαστικής απαλλοτρίωσης ακινήτου στην Κοινότητα Ρο- 
ζενά Κορινθίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 

ΡΟΖΕΝΩΝ Ν. ΚΟΡΙΝΘΙΑΣ 

Με την υπ’ αριθμ. 171/1948 απόφαση του Εφετείου Ναυπλίου ανα¬ 
κλήθηκε αυτοδίκαια η αναγκαστική απαλλοτρίωση ακινήτου Γεωργίου 
Γκολφινοπούλου για διεύρυνση Κεντρικής πλατείας αγοράς λόγω εκ¬ 
προθέσμου καταβολής της οριστικής τιμής αυτού. 

Ο Πρόεδρος της Κοινότητας 
ΓΕΩΡΓΙΟΣ ΣΤΑΥΡΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 64377/3742 (4) 

Χαρακτηρισμός ως διατηρητέου του μύλου που βρίσκεται στην κοινό¬ 
τητα Φάρσα (ν. Κεφαλληνίας) ιδιοκτησίας Μαριάννας Βαλλιανάτου 

και καθορισμός ειδικών όρων και περιορισμών δόμησης». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα το άρθρο 3 και 4 (παρ. 2), 
όπως τροποποιήθηκε με τις διατάξεις του ν. 172/1988 «Τροποποί¬ 
ηση διατάξεων του ν. 1577/1985 «Γενικός Οικοδομικός Κανονισμός», 
και άλλες σχετικές διατάξεις» (ΦΕΚ 91/Α/88). 

2. Την υπ’ αριθ. Υ. 1291/1987απόφαση του Πρωθυπουργού «Σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος. Χωροταξίας και Δημοσίων Έργων, 
κλπ.» (ΦΕΚ 526/Β/87). 

3. Την υπ’ αριθ. Υ. 1436/1987 απόφαση του Πρωθυπουργού «Κα¬ 


θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β/87). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

5. Το υπ’ αριθ. 51 π. δ/γμα «Οργανισμός Υπουργείου Περιβάλλο¬ 
ντος, Χωροταξίας και Δημοσίων Έργων» (ΦΕΚ 19/Α/88) και ειδικό¬ 
τερα το άρθρο 5 παρ. 1 και παρ. 2 εδ. γ. 

6. Την από 10.2.88 αιτιολογική έκθεση της Διεύθυνσης Παραδοσια¬ 
κών Οικισμών (Γ7), την όποια υιοθετεί η Δ/νση Πολεοδομικού Σχεδια- 
σμού Τμήμα παραδοσιακών Οικισμών. 

7. Την από 9.6.88 (αριθ. πρωτ. 12848/4482) σύμφωνη γνώμη 
της ενδιάφερομένης, αποφασίζουμε: 

1) Χαρακτηρίζεται ως διατηρητέος ο παλιός μύλος που βρίσκεται 
στην Κοινότητα Φάρσα (ν. Κεφαλληνίας) φερόμενος ως ιδιοκτησία Μα- 
ριάννας Βαλλιανάτου, όπως φαίνεται στο σχετικό πρωτότυπο τοπογρα¬ 
φικό διάγραμμα σε κλίμακα 1:500 που θεωρήθηκε από τον Προϊστά¬ 
μενο της Διεύθυνσης τοπογραφικών Εφαρμογών με την υπ’ αριθ. 
64377/3742/1988 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 μέρες τουλάχιστον στο Τμήμα Αρχείου Σχεδίων της Διεύθυνσης Το¬ 
πογραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων από τη δημοσίευση της απόφασης αυτής στην 
Εφημερίδα της Κυβερνήσεως για να λάβουν γνώση οι ενδιαφερόμε¬ 
νοι. 

2) Επιτρέπεται η προσθήκη ισογείου κυκλικού τμήματος στο περί¬ 
γραμμα του υπάρχοντος μύλου όπως φαίνεται στο παραπάνω σχετικό 
διάγραμμα. Το ύψος της προσθήκης δεν θα υπερβαίνει τα 3.00 μ. με- 
τρούμενα από το χαμηλότερο σημείο του γύρω εδάφους. 

3) Επιτρέπεται η επισκευή, η στατική ενίσχυση, η εξωτερική διαρ¬ 
ρύθμιση και η χρησιμοποίηση του μύλου ως κατοικία, εφόσον δεν αλλοι¬ 
ώνεται ο αρχιτεκτονικός χαρακτήρας του. 

4) Για οποιαδήποτε οικοδομική εργασία στο εσωτερικό και εξωτε¬ 
ρικό του μύλου και στο χώρο που τον περιβάλλει, απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

5) Η ισχύς της παρούσας απόφασης αρχίζει από τή δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1988 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-- 

Αριθ. 7658 (5) 

Τροποποίηση του ρυμοτομικού σχεδίου πόλης στην Καλαμίτσα Καβά¬ 
λας Ο.Τ. 184, 223α, 209, 213 και 226. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) «Έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες». 

, 4. Το από 18.12.1985 Π.Δ. (ΦΕΚ 30Δ/13.2.1986) έγκρισης του 
ρυμοτομικού σχεδίου Καβάλας. 

5. Τις αριθμ. 70/1988 και 306/1988 αποφάσεις του Δημ. Συμ¬ 
βουλίου. 

6. Την αριθμ. 8/212/9.9.88 γνωμοδότηση του Συμβ. Χ.Ο.Π. Ν. 
Καβάλας. 

Επειδή: α) προέκυψε ανάγκη τροποποίησης της οικοδομικής γραμ¬ 
μής στα Ο.Τ. 184, 209, 213 και 226 για μείωση ή κατάργηση του 
προκηπίου λόγω ύπαρξης οικοπέδων με μικρό βάθος, β) Η κατάργηση 
τμήματος του κοινοχρήστου χώρου του Ο.Τ. 223 και η δημιουργία νέου 
Ο.Τ. με αριθμό 223α δεν δημιουργεί πολεοδομικά προβλήματα στην 
περιοχή, αποφασίζουμε: 

1. α) Τροποποιείται το ρυμοτομικό σχέδιο πόλης στην περιοχή της 
Καλαμίτσας Καβάλας και στα Ο.Τ. 184, 209, 213 και 226 και όπως 
φαίνεται στο συνημμένο διάγραμμα, που είναι θεωρημένο από την Προϊ- 

σταμένη του.Τμ. Π και ΠΕ Ν. Καβάλας. 

β)’Τροποποιείται το Ο.Τ. 223 και δημιουργείται νέο Ο.Τ. 223α το 
οποίο φέρει το χαρακτηρισμό ΙΙ/ΕΚ και στο οποίο ισχύουν οι όροι δόμη¬ 
σης που ισχύουν και στα γειτονικά Ο.Τ. με τον ίδιο χαρακτηρισμό όπως 
ορίζει το από 18.12.1985 Δ/γμα έγκρισης του σχεδίου (ΦΕΚ 30Δ/ 
13.2:1986).· ' 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 20 Σεπτεμβρίου 1988 
Ο Νομάρχης 

ΘΑΝΑΣΗΣ ΣΕΙΤΑΝΙΔΗΣ 

. . -+-— 

Αριθ. Τ.Π. 6844 (6) 

Συμπλήρωση της Τ.Π. 4876 13.7.88 απόφαση του Νομάρχη Φθιώτι¬ 
δας πού δημοσιεύθηκε στο ΦΕΚ 536Δ’/27.7.88. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1) Τις διατάξεις του από 17.7.23 Ν.Δ. «περί σχεδίων πόλεων» όπως 
μεταγενέστερα/τροποποιήθηκαν και συμπληρώθηκαν. 

2) Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσεως των διατάξεων περί διοικητικής αποκεντρώ- 
σεως». 

3) Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής στον Υπουργό Β. Ελλάδος και τους Νο- 
μάρχας αρμοδιότητες επί θεμάτων εγκρίσεων, επεκτάσεων ή τροποποι¬ 
ήσεων σχεδίων πόλεων και κωμών». 

4) Το άρθρο 33 παρ. 2 του Ν. 1337/83 και το Π.Δ. 443 της 2/ 
17.11.83 (ΦΕΚ 165 Α). 

5) Τις διατάξεις των άρθρων 18 έως 22 του 11 κεφαλαίου του από 
3.4.29 Δ/τος «περί Γενικού Οικοδομικού Κανονισμού του Κρά¬ 
τους». 

6) Τις διατάξεις του 8/9.6.73 Ν.Δ. και 1577/1985 Νόμου (ΦΕΚ 
210/18.12.85 Α') «περί Γενικού Οικοδομικού Κανονισμού». 

7) Την αριθμ. 14/132/1987 απόφαση του Δημοτικού Συμβουλίου 
του Δήμου Καμ. Βούρλων. 

8) Την αριθμ. Τ.Π. 470^/6.7.88 εισήγηση του Τ.Π. και Π.Ε. Ν. 
Φθ/δας. 

9) Την αριθμ. 138/11.7.88 (θέμα 9ον) σύμφωνη γνωμοδότηση του 
Συμβουλίου ΧΟΠ Ν. Φθ/δας. 

10) Το Ν. 1512/11.1.85 (ΦΕΚ 4Α711.1.85). 

11) Τις διατάξεις του αρ. 183 Π.Δ. (ΦΕΚ 70Α75.6.86). 

12) Τις διατάξεις του αρ. 85 Α του Ν.Δ. 17.7.1923. 

13) Τις διατάξεις του άρθρου 12 παρ. Ια του Ν. 651/77, αποφασί¬ 
ζουμε: 

Συμπληρώνουμε την «ρ. Τ.Π. 4876/13.7.88 απόφασή μας που δη¬ 
μοσιεύθηκε στο ΦΕΚ 536 Δ727.7.88 προσθέτοντας τρίτη παράγραφο 
που έχει ως ακολούθως. 

Οι διατάξεις της παρούσας απόφασης δεν έχουν εφαρμογή για μελέ¬ 
τες που έχουν υποβληθεί στην υπηρεσία και περιείχαν όλα τα απαιτού- 
μενα από τις κείμενες διατάξεις δικαιολογητικά μέχρι την ημέρα της 
κοινοποίησης της απόφασης και μέχρι την ημέρα της δημοσίευσης της 
είχαν συμπληρωθεί πλήρως για την χορήγηση της αδείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 26 Σεπτεμβρίου 1988 
Ο Νομάρχης 

ΘΑΝΑΣΗΣ ΦΡΑΓΚΙΑΔΑΚΗΣ 

-+- 

Αριθ. 6408/5222 (7) 

Κατηγοριοποίηση και καθορισμός όρων και περιορισμών δόμησης 

στους οικισμούς Καματερό (Τσισκιανά), Αρχοντικό και Μουστάκο 

της Κοινότητας Βοθιανών της επαρχίας Σέλινου του Νομού Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«περί τρόπου καθορισμού ορίων οικισμών της χώρας, κατηγορίες και 
καθορισμού όρων και περιορισμών δόμησης και του από 14.12.1987 
ΓΙ.Δ. (ΦΕΚ 133Δ/23.2.87) με το οποίο τροποποιείται το προηγούμενο 
Π.Δ. 

2. Τις προτάσεις των μελετητών Μηχ/κών του Τμήματος Πολεοδο¬ 
μίας και Πολ/κών Εφαρμογών της Νομαρχίας Χανιών που αφορούν 


στον προσδιορισμό των ορίων των υπόψη οικισμών. 

3. Τα δελτία κατηγοριοποίησης και αρχιτεκτονικής αναγνώρισης 
των οικισμών που συμπληρώθηκαν από τους προαναφερόμενους μελε¬ 
τητές κατά τις υποδείξεις των σχετικών προδιαγραφών του Υπουργείου 
ΠΕ.ΧΩ.Δ.Ε. 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Την αριθμ. 27/88 (θέμα 2ο) γνωμοδότηση του Συμβουλίου ΧΟΠ 
του Νομού. 

6. Την αριθμ. 17/88 απόφαση του Κοινοτικού Συμβουλίου, αποφα¬ 
σίζουμε: 

. 1. Κατατάσσουμε τους οικισμούς ως εξής: 

α. Τον οικισμό ΚΑΜΑΤΕΡΑ (ΤΣΙΣΚΙΑΝΑ): ως μη περιαστικό ή πα¬ 
ραλιακό ή τουριστικό, ενδιαφέροντα, στάσιμο, συνεκτικό και μικρό. 

β. Τους οικισμούς Αρχοντικό και Μουστάκο: ως μη περιαστικούς ή 
παραλιακούς ή τουριστικούς, ενδιαφέροντες, στάσιμους, διάσπαρτους 
και μικρούς. 

2. Καθορίζουμε τα όρια των οικισμών με στοιχεία ως εξής: 

Α. ΟΡΙΑ ΟΙΚΙΣΜΟΥ ΜΟΥΣΤΑΚΟΥ: 

α. Γειτονιά α (Κονάκι). 

1. Σημείο μονοπατιού στην ευθυγραμμία της Β.Α. πελυράς της οι¬ 
κίας Μπαντουράκη Σπύρου. 

.2. Ανατολική γωνία της προηγούμενης οικίας. 

3. Ν.Α. γωνία οικίας κληρονόμων Καρανταγλή Γεωργίου. 

4. Σημείο διασταύρωσης του αγροτικού δρόμου με μονοπάτι Νότια 
περιμετρικά των σπιτιών. 

Στο 4 φθάνομε από το 3 ακολουθώντας αυτό το μονοπάτι. 

5. Σημείο που ορίζεται πάνω σε ευθεία κάθετη στον αγροτικό δρόμο 
στο σημείο 4 και σε απόσταση 30 μ. από το 4. 

6. Σημείο πάνω σε μονοπάτι προς Βορρά σε απόσταση 90 μ. από το 
σημείο 7. 

7. Σημείο διασταύρωσης μονοπατιών εμπρός από την εκκλησία της 
Παναγίας. 

Από το σημείο 7 επιστρέφουμε στο 1 και κλείνομε την οριοθέτηση της 
γειτονιάς Α. 

β. Γειτονιά Β (Μουστάκα). 

8. Β.Α. γωνία κτίσματος Ελαιουργείου Περάκη Κων/νου. 

9. Σημείο του Κοινοτικού δρόμου στην προέκταση της Νότιας πλευ¬ 
ράς της οικίας Περάκη Ηλία. 

10. Ανατολική γωνία κτίσματος Ποντικάκη Νικολάου. 

11. Νότια γωνία κτίσματος Ποντικάκη Νικολάου. 

12. Σημείο μονοπατιού σε απόσταση 20 μ. από το κτϊσμα Ανδρειω- 
τάκη Γεωργίου. 

13. Β. Δ. γωνία κτίσματος Μετζιδάκη Δημητρίου. 

Από το σημείο 13 επιστρέφουμε στο 8 και κλείνουμε την οριοθέτηση 
της γειτονιάς Β. 

γ. Γειτονιά Γ. 

14. Σημείο διασταύρωσης του Κοινοτικού δρόμου με μονοπάτι Ανα¬ 
τολικά. 

15. Σημείο διασταύρωσης του ίδιου δρόμου με μονοπάτι Δυτικά 110 
μ. περίπου από το 14. 

16. Ν.Δ. γωνία κτίσματος Κυριακογιαννάκη Ιωάννη και Κυριάκου. 

17. Σημείο μονοπατικού σε απόσταση 70 μ. από τον Κοινοτικό 
δρόμο. 

Από το σημείο 17 επιστρέφουμε στο 14 και κλείνουμε την οριοθέτηση 
της γειτονιάς Γ. 

Β. ΟΡΙΑ ΟΙΚΙΣΜΟΥ ΚΑΜΑΤΕΡΑ (ΤΣΙΣΚΙΑΝΑ). 

1. Σημείο του επαρχιακού δρόμου στην Β.Α. γωνία της οικίας Τα- 
μπακάκη Γιάννη. 

2. Σημείο διασταύρωσης μονοπατιών. 

3. Σημείο μονοπατικού όπου φθάνομε ακολουθώντας το μονοπάτι σε 
απόσταση 230 μ. από το 2. 

4. Ν.Δ. γωνία οκίας Βιδαλάκη Εμμανουήλ. 

5. Ν.Δ. γωνία οικίας Πατσουράκη Γιάννη. 

6. σημείο μονοπατιού σε απόσταση 20 μ. από την Βόρεια πλευρά της 
αποθήκης Βιδαλάκη Εμμανουήλ. 

Από το σημείο επιστρέφουμε στο 1 και κλείνομε την οριοθέτηση του 
οικισμού Καματερά ή Τσισκιανά. 

Γ. ΟΡΙΑ ΟΙΚΙΣΜΟΥ ΑΡΧΟΝΤΙΚΟ: 

Α. ΓΕΙΤΟΝΙΑ Α 

1. Σημείο διασταύρωσης του επαρχιακού δρόμου με μονοπάτι. 

2. Σημείο του ίδιου μονοπατιού στα 70 μ. από το 1. 

Στο 2 φθάνομε από το 1 ακολουθώντας το μονοπάτι. 

3. Σημείο σε απόσταση 200 μ. από την διασταύρωσή του με το προη¬ 
γούμενο μονοπάτι. 

4. Β.Α. γωνία οικίας Παυλάκη Νικολάου. 

5. Ανατολική γωνία οικίας Παυλάκη Ευτύχη. ' 

6. Σημείο του προηγούμενου αγροτικού’δρόμου σε απόσταση 170 μ. 

από το 3. " 

7. Σημείο διασταύρωσης του επαρχιακού δρόμου με αγροτικό δρόμο 
Β, Ανατολικά. 

8. Σημείο που ορίζεται πάνω σε ευθεία κάθετο προς τον επαρχιακό 
δρόμο στο σημείο 7 και σε απόσταση 50μ. από το 7. 

9. Σημείο μονοπατιού σε απόσταση 50 μ. από τον επαρχιακό δρόμο. 

Στο 9 φθάνομε ακολουθώντας την παράλληλη στα 50 μ. προς επαρ¬ 
χιακό δρόμο. 

Από το 9 επιστρέφουμε στο 1 ακολουθώντας το μονοπάτι και κλεί¬ 
νομε την οριοθέτηση της γειτονιάς Α. 

Β. ΓΕΙΤΟΝΙΑ Β (Πρίνος): 

10. Β.Α. γωνία κτίσματος Μετοχιού Κοκολάκη Νικολάου. 

11. Ν.Α. γωνία κτίσματος Μετοχιού Πατσουράκη Ευτύχη. 

12. Νότια γωνία κτίσματος Τζατζάκη Αναστασίου. 

13. Δυτική γωνία κτίσματος Τζατζάκη Χρήστου. 

Από το σημείο 13 επιστρέφουμε στο 10 και κλείνουμε την οριοθέτηση 
της γειτονιάς Β. Πρίνος. 

Όπως αυτά φαίνονται στο σχεδιάγραμμα που συνοδεύει την παρούσα 
και συντάχθηκε βάσει στοιχείων, χαρτών και έπιτόπου ελέγχου και το 
οποίο θα αναρτηθεί για 15 ημέρες στο Τμήμα Πολεοδομίας και Πολ/ 
κών Εφαρμογών της Νομαρχίας Χανιών. 

II. Καθορίζομε τους ακόλουθους Γενικούς και Ειδικούς όρους και πε¬ 
ριορισμούς δόμησης: 

Α. ΓΕΝΙΚΟΙ ΟΡΟΙ ΔΟΜΗΣΗΣ: 

1. Εντός των ορίων των οικισμών ισχύουν οι γενικοί όροι δόμησης 


που προβλέπονται από το Π.Δ. ΦΕΚ 181 Δ/3.5.1985 και για τους οι¬ 
κισμούς Καματερά (Τσισκιανά), Αρχοντικό, και Μουστάκο αρτιότητα 
γηπέδων 500 τ.μ. , 

Κατά παρέκκλιση εντός των ορίων των οικισμών θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.1985 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ: 

Για τους οικισμούς Καματερά (Τσισκιανά), Αρχοντικό και Μουστάκο 
τους ειδικούς όρους δόμησης που αναγράφονται στην καρτέλλα που συ¬ 
νοδεύει την παρούσα. 

III. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολ/κών Εφαρμογών της Νο¬ 
μαρχίας ώστε να εξασφαλίζεται οπωσδήποτε η συνέχεια των υπαρχό¬ 
ντων Κοινοχρήστων χώρων και η δημιουργία νέων Κοινοχρήστων χώ¬ 
ρων σύμφωνα με τα οριζόμενα στις διατάξεις της παρ. 1 του άρθρου 6 
του από 24.4.1985 Δ/τος όπως τροποποιήθηκε με το από 14.2.87 
ΦΕΚ 133 Δ - Δ/γμα. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. .··■■■ 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ’/3.5.85) και στο Δ/γμα της 14.2.87 (ΦΕΚ 133 Δ/23.2.87). 

Η απόφαση αυτή να δημοσιευθεί στην Εφημερίδα της Κυβερνήσεως, 

Χανιά, 23 Σεπτεμβρίου 1988 
Ο Νομάρχης 

ΜΑΝΩΛΗΣ ΜΠΡΙΛΛΑΚΗΣ, 

